**Bestyrelsesmøde i Tørring beboerforening onsdag d. 12/9**

**kl.20.00 hos Pia Lund Tilstede:** Pia, Rikke, Nanna, Frederik og Lene.

**Dagsorden:**

1. **Tag til byfestteltet**: Besked fra Niels og Claus ang. tilbud om

syning af nyt tag fra Jan fra Mars.

Da byfestteltets tag er blevet utæt, så har vi i bestyrelsen vedtaget, at give Jan B. fra Mars telte besked om at få syet et nyt tag. Tilbuddet er på ca. 8000 kr.

1. **Grundskyld**: Hvad sker der i denne sag?

Efter adskillige henvendelser både til SKAT og Skanderborg kommune,

kan det konstateres, at vi pga. overskridelse af tidligere tidsfrist ikke kan

gøre noget i denne sag, før de nye vurderingsmetoder er blevet fastlagt.

Det sker sandsynligvis i 2019.

I forbindelse med etablering af det kommende madpakkehus skal det afklares

med kommune (Byg og Ejendom) og SKAT, om vi via dette hus, kan slippe

for at betale Grundskyld, uden at blive tvunget til at etablere parkerings-

pladser på Fællesarealet. Frederik meldte sig til at ”grave” lidt mere i

lovgivningen her.

1. **Placering af skuret på grunden?**

Inden 1/7 2019 skal skuret placeres andetsteds og indenfor byggefeltet.

Dette bliver der styr på i forbindelse med placering af madpakkehuset.

Vi diskuterede også pavillonens fremtidige liv, kan den reddes og kan

evt. taget genbruges?? Måske bruges som overdækning til et bålsted?

1. **Køreplan for en kommende madpakkehus**: Deadline for udbetaling fra Grøn partnerskabspulje er maj måned 2019(besked fra Hanne Myhlert.) Der blev besluttet at indkalde til et fællesmøde med følgende deltagere:

Fællesgrundsudvalget, deltagere fra Selvejervejs Grundejerforening og deltagere

fra beboerforeningens bestyrelse. Desuden vil Jens Tange blive inviteret med, så han kan komme med kreative streger/ideer til madpakkehuset.***Torsdag d. 27/9 på Skovsrodsvej 3***

***kl.20.00***

**Evt**. Vi diskuterede trafiksikkerheden på Skovsrodsvej: Vi besluttede at henvende os til kommunen ang. skilte til farligt vejsving. Yderligere en opfordring til landmændene, der hyrer maskinstationerne, om at de skal køre efter forholdene.